GĨCUNJĨ GĨA IKŨMI NA ITHANO
Ũthathaiya Ũrĩa Ngai Etĩkĩraga
Ndini ciothe hihi nĩ ikenagia Ngai?
Tũngĩkũũrana atĩa ndini ĩrĩa ya ma?
Athathaiya a ma a Ngai ũmũthĩ nĩ arĩkũ?
1. Tũkũgunĩka atĩa twathathaiya Ngai na njĩra ĩrĩa yagĩrĩire?
JEHOVA NGAI nĩ atũrũmbũyagia mũno na nĩ endaga tũgunĩke nĩ ũtongoria wake wa wendo. Tũngĩmũthathaiya na njĩra ĩrĩa yagĩrĩire-rĩ, nĩtũrĩkoragwo na gĩkeno na tũgethemaga mathĩna maingĩ ũtũũro-inĩ. Ningĩ nĩegũtũrathima na atũteithie. (Isaia 48:17) No rĩrĩ, kũrĩ na ndini magana maingĩ ciugaga atĩ irutanaga ma ĩrĩa ĩkoniĩ Ngai. No nĩ itiganĩte mũno harĩ morutani ma cio igũrũ rĩgiĩ Ngai nũũ na ũrĩa endaga twĩke.
2. Tũngĩĩruta atĩa njĩra ĩrĩa yagĩrĩire ya gũthathaiya Jehova, na nĩ ngerekano ĩrĩkũ ĩtũteithagia kũmenya ũguo?
2 Ũngĩmenya atĩa njĩra ĩrĩa yagĩrĩire ya gũthathaiya Jehova? To nginya wĩrute na ũringithanie morutani ma ndini ciothe. Ũkũbatara tu o kwĩruta ũrĩa Bibilia ĩrutanaga kũna igũrũ rĩgiĩ ũthathaiya wa ma. Kwa ngerekano-rĩ, thĩinĩ wa mabũrũri maingĩ nĩ gũkoragwo na mbeca cia maheni. Ũngĩheo wĩra wa gũthuurania mbeca ta icio-rĩ, ũngĩcikũũrana atĩa? Hihi ũngĩgeria kũririkana ũrĩa mbeca ciothe cia maheni itariĩ? Aca. Wega nĩ kũhũthĩra kahinda gaku kwĩruta ũrĩa mbeca cia biũ ihaana. Thutha wa kũmenya ũrĩa mbeca cia biũ ihaana-rĩ, no ũhote gũkũũrana cia maheni nĩ irĩkũ. No taguo, tweruta ũrĩa tũngĩkũũrana ndini ya ma-rĩ, no tũhote kũmenya ndini cia maheni nĩ irĩkũ.
3. Kũringana na Jesu-rĩ, twagĩrĩirũo gwĩka atĩa okorũo nĩ tũkwenda gwĩtĩkĩrĩka nĩ Ngai?
3 Nĩ ũndũ wa bata tũthathaiye Jehova na njĩra ĩrĩa etĩkĩraga. Andũ aingĩ metĩkĩtie atĩ ndini ciothe nĩ ikenagia Ngai, no ũguo tiguo Bibilia ĩrutanaga. O na kuuga tu atĩ mũndũ nĩ Mũkristiano ti kũiganu. Jesu oigire ũũ: “To mũndũ ũrĩa ũnjĩtaga, Mwathani ũyũ, Mwathani ũyũ, ũgatonya ũthamaki-inĩ wa Igũrũ; no ũrĩa wĩkaga ũrĩa Awa ũrĩa wĩ Igũrũ endaga.” Kwoguo-rĩ, nĩgetha twĩtĩkĩrĩke nĩ Ngai, no nginya twĩrute ũrĩa endaga twĩke, na tũwĩke. Jesu eetire arĩa matekaga wendi wa Ngai ũũ: “Inyuĩ mwĩkaga waganu.” (Mathayo 7:
4. Ciugo cia Jesu ciĩgiĩ njĩra igĩrĩ ciugĩte atĩa, na o njĩra ĩtongoragia nginya kũ?
4 Jehova aheete andũ othe gũkũ thĩ mweke wa kũgĩa na muoyo wa tene na tene. No rĩrĩ, nĩgetha tuone muoyo wa tene na tene thĩinĩ wa Paradiso-rĩ, no nginya tũthathaiye Ngai ũrĩa kwagĩrĩire na tũtũũre na njĩra ĩrĩa ĩtĩkĩrĩkĩte nĩwe. Ũndũ wa kĩeha nĩ atĩ andũ aingĩ nĩmaregaga gwĩka ũguo. Nĩkĩo Jesu oigire ũũ: “Tonyerai mũromo ũrĩa mũceke: nĩ gũkorũo mũromo nĩ mwariĩ, na njĩra nĩ njaramu ĩrĩa ĩkinyaga kũndũ kũrĩa gwa kũũrĩra, na andũ arĩa matonyagĩra ho nĩ aingĩ. Nĩ gũkorũo mũromo nĩ mũceke, na njĩra nĩ ngunderu ĩrĩa ĩkinyaga kũrĩa kwĩ muoyo, na andũ arĩa mamĩonaga nĩ anyinyi.” (Mathayo 7:
ŨRĨA ŨNGĨKŨŨRANA NDINI ĨRĨA YA MA
5. Tũngĩmenya atĩa arĩa memenyeragia ndini ĩrĩa ya ma?
5 ‘Njĩra ĩrĩa ĩkinyaga kũrĩa kwĩ muoyo’ ĩngĩoneka atĩa? Jesu oigire atĩ ndini ĩrĩa ya ma ĩngĩkamenyeka na mĩthiĩre ya arũmĩrĩri ayo. Oigire “nĩmũrĩmamenyaga nĩ ũndũ wa maciaro mao.” Na atĩ “mũtĩ ũrĩa mwega ũciaraga maciaro mega.” (Mathayo 7:
6, 7. Ndungata cia Ngai ikoragwo na mawoni marĩkũ megiĩ Bibilia, na Jesu aaigire kĩonereria kĩrĩkũ ũndũ-inĩ ũcio?
6 Bibilia nĩyo mũthingi wa ũrutani wa ndungata cia Ngai. Bibilia yo nyene yugaga ũũ: “Ũhoro o wothe wandĩkĩtwo Maandĩko-inĩ nĩwekĩrirũo nĩ Ngai ngoro-inĩ ya mũwandĩki, na wĩ na kĩguni ũhoro-inĩ wa kũrutana, na wa kũmenyithia andũ ũũru wao, na wa kũmakaania, o na wa kũmamenyeria mĩtũũrĩre ĩrĩa ĩringaine na ũthingu; nĩ getha mũndũ wa Ngai atuĩke mũkinyanĩru o gũkinyanĩra, na aikarage athagathagĩtwo kũna, nĩguo arutage wĩra ũrĩa wothe mwega.” (2 Timotheo 3:
7 Jesu Kristo aaigire kĩonereria kĩega biũ nĩ ũndũ morutani make moimaga thĩinĩ wa Kiugo kĩa Ngai. Akĩhoya Ithe wake wa matu-inĩ oigire ũũ: “Ũhoro waku nĩguo ũhoro-ũrĩa-wa-ma.” (Johana 17:17) Jesu nĩeetĩkĩtie Kiugo kĩa Ngai, na ũrĩa wothe aarutanaga watwaranaga na Maandĩko. Jesu kaingĩ oigaga ũũ: “Nĩ haandĩke.” (Mathayo 4:
8. Nĩ maũndũ marĩkũ mendekaga harĩ gũthathaiya Jehova?
8 Arĩa memenyeragia ndini ĩrĩa ya ma mathathayagia o Jehova tu na makamenyithia arĩa angĩ rĩĩtwa rĩake. Jesu oigire ũũ: “Turagia ndu ũgoocage Mwathani Ngai waku, na ũmũtungatagĩre o we wiki.” (Mathayo 4:
9, 10. Akristiano a ma monanagia na njĩra irĩkũ atĩ nĩ mendanĩte?
9 Ndungata cia Ngai cionanagia wendo wa ma, ũtarĩ wa kwĩyenda gatagatĩ-inĩ ga cio. Jesu oigire ũũ: “Nĩ ũguo andũ othe marĩmenyaga mũrĩ arutwo akwa, mwatũũra mwendaine.” (Johana 13:35) Akristiano a tene maarĩ na wendo ta ũcio gatagatĩ-inĩ kao o ene. Wendo ũcio Ngai atwĩraga tũkorũo naguo nĩ ũhootaga rũmena rũa gĩĩkabira, ndũrĩrĩ, na mũtũũrĩre, na ũkohithania andũ na ũrũmwe wa ma ũtangĩtigithũkanio. (Akolosai 3:
10 Nĩ ma, wendo wa ma to kwaga tu kũũraga arĩa angĩ. Akristiano a ma mahũthagĩra mahinda mao, hinya, na indo ciao meendeire nĩgetha mateithanie na mekĩrane ngoro. (Ahibirania 10:
11. Gwĩtĩkĩra Jesu Kristo arĩ ũrĩa Ngai ahũthagĩra gũtũhonokia nĩ kwa bata nĩkĩ?
11 Akristiano a ma nĩmetĩkĩrĩte Jesu Kristo arĩ we ũrĩa Ngai ahũthagĩra gũtũhonokia. Bibilia yugaga ũũ: “Ũhoro wa kũhonokio ndũngĩoneka harĩ ũngĩ o na ũrĩkũ: nĩ ũndũ atĩrĩ, gũtirĩ rĩĩtwa rĩngĩ rĩanaheanwo gũkũ thĩ kũrĩ andũ rĩngĩagĩrĩra rĩa gũtũhonokia.” (Atũmwo 4:
12. Nĩ maũndũ marĩkũ mendekaga harĩ mũndũ gũkorũo atarĩ gĩcunjĩ gĩa gũkũ thĩ?
12 Athathaiya a ma o ti gĩcunjĩ gĩa thĩ ĩno. Jesu oigire ũũ rĩrĩa aacirithagio mbere ya mũtongoria Mũroma Pilato: “Ũthamaki wakwa ti wa na gũkũ thĩ.” (Johana 18:36) Gũtekũmakania bũrũri ũrĩa matũũraga-rĩ, arũmĩrĩri a ma a Jesu nĩ raia a Ũthamaki wake wa igũrũ, na kwoguo matiĩingĩragia o na hanini maũndũ-inĩ ma ũteti ma gũkũ thĩ. Matiĩingĩragia ngũĩ-inĩ cia gũkũ thĩ. O na kũrĩ ũguo-rĩ, athathaiya a Jehova matiingagĩrĩra andũ arĩa angĩ rĩrĩa mathuura gũtuĩka a kĩama kĩa ũteti, kana kũrũĩra itĩ cia ũteti, kana gũikia kura. Na athathaiya a Ngai o na makorũo matiĩingĩragia ũteti-inĩ-rĩ, o nĩmathĩkagĩra watho. Nĩkĩ? Tondũ Kiugo kĩa Ngai kĩmeeraga ‘maiguage arĩa matuĩtwo aathani’ a gĩĩthirikari. (Aroma 13:1) Rĩrĩa aathani a gũkũ thĩ moiga andũ meke ũndũ ũraregana na watho wa Ngai-rĩ, athathaiya a ma marũmagĩrĩra kĩonereria kĩa atũmwo, arĩa moigire ũũ: “Nĩkwagĩrĩire tũigue Ngai kũrĩ kũigua andũ.”
13. Arũmĩrĩri a ma a Jesu monaga Ũthamaki wa Ngai atĩa, na kwoguo nĩ ikinya rĩrĩkũ moyaga?
13 Arũmĩrĩri a ma a Jesu mahunjagia atĩ Ũthamaki wa Ngai noguo tu mwĩhoko harĩ andũ. Jesu aarathire ũũ: “Ũhoro-ũyũ-Mwega wa ũthamaki nĩũkahunjio thĩ yothe, ũtuĩke ũira kũrĩ ndũrĩrĩ ciothe; na hĩndĩ ĩo nĩrĩo ithirĩro rĩgakinya.” (Mathayo 24:14) Handũ ha kũũmĩrĩria andũ mehoke atongoria a gũkũ thĩ kũniina mathĩna mao-rĩ, arũmĩrĩri a ma a Jesu Kristo mahunjagia Ũthamaki wa Ngai wa igũrũ arĩ guo tu mwĩhoko harĩ andũ. (Thaburi 146:3) Jesu aatũrutire tũhoyage thirikari ĩo nginyanĩru rĩrĩa oigire ũũ: “Ũthamaki waku ũũke. O ũrĩa wendete Wee, nĩwĩkagwo gũkũ thĩ, o ta ũrĩa wĩkagwo kũu Igũrũ.” (Mathayo 6:
14. Nĩ ndini ĩrĩkũ wee wĩtĩkĩtie nĩĩhingagia maũndũ marĩa mothe mendekaga ma ũthathaiya wa ma?
14 Kũringana na maũndũ macio twarĩrĩria-rĩ, ta wĩyũrie ũũ: ‘Nĩ ndini ĩrĩkũ ĩrutaga morutani mayo mothe thĩinĩ wa Bibilia na ĩkamenyithia andũ rĩĩtwa rĩa Jehova? Nĩ ndini ĩrĩkũ yonanagia wendo na njĩra ĩrĩa Jehova oigĩte, ĩna wĩtĩkio thĩinĩ wa Jesu, yo ti gĩcunjĩ gĩa thĩ ĩno, na ĩhunjagia atĩ Ũthamaki wa Ngai noguo tu mwĩhoko wa ma harĩ andũ? Harĩ ndini iria ciothe ciĩ gũkũ thĩ-rĩ, nĩ ĩrĩkũ ĩhingagia maũndũ macio mothe?’ Ihooto cionanagia wega atĩ nĩ Aira a Jehova.
WEE ŨGWĨKA ATĨA?
15. O tiga gwĩtĩkia tu atĩ nĩ kũrĩ Ngai-rĩ, nĩ ũndũ ũrĩkũ ũngĩ endaga twĩke?
15 Kuuga tu atĩ nĩwĩtĩkĩtie Ngai ti kũiganu kũmũkenia. Bibilia yugaga atĩ o na ndaimono nĩ ciĩtĩkĩtie atĩ nĩ kũrĩ Ngai. (Jakubu 2:
16. Twagĩrĩirũo nĩ gwĩka atĩa igũrũ rĩgiĩ kũnyitanĩra na ndini cia maheni?
16 Mũtũmwo Paulo oonanirie atĩ tũtiagĩrĩirũo kũnyitanĩra o na hanini na ndini cia maheni. Aandĩkire ũũ: “Umai thĩinĩ wao, mũikare mwĩamũrĩte kũrĩ o, ũguo nĩguo Mwathani oiga, na mũtikanahutie kĩndũ kĩĩ thahu; na niĩ nĩngũmwĩtĩkĩra.” (2 Akorintho 6:
17, 18. “Babuloni ũrĩa Mũnene” nĩ kĩĩ, na twagĩrĩirũo ‘kuuma thĩinĩ wake’ na ihenya nĩkĩ?
17 Bibilia yonanagia atĩ mĩthemba yothe mwanya-mwanya ya ndini cia maheni nĩ gĩcunjĩ kĩa “Babuloni ũrĩa Mũnene.” * (Kũguũrĩrio 17:5) Rĩĩtwa rĩu rĩtũririkanagia itũũra rĩa tene rĩa Babuloni, kũrĩa ndini ya maheni yaambĩrĩirie thutha wa Kĩguũ kĩa hĩndĩ ya Nuhu. Morutani na mĩtugo mĩingĩ ĩkoragwo thĩinĩ wa ndini cia maheni ũmũthĩ yaambĩrĩirie Babuloni tene mũno. Kwa ngerekano-rĩ, Ababuloni maathathayagia ngai cia ũtatũ, kana ngai ithatũ ithatũ. Ũmũthĩ-rĩ, ũrutani wa mũthingi wa ndini nyingĩ nĩ Ũtatũ. No Bibilia ĩrutanaga wega atĩ kũrĩ Ngai o ũmwe tu wa ma, Jehova, na atĩ Jesu Kristo nĩ Mũrũ wake. (Johana 17:3) Ababuloni ningĩ meetĩkĩtie atĩ andũ nĩ makoragwo na muoyo ũtakuaga rĩrĩa mwĩrĩ wakua na no ũherithio icua-inĩ. Ũmũthĩ-rĩ, gwĩtĩkia atĩ kũrĩ muoyo kana roho ũtakuaga ũngĩherithio mwaki-inĩ, nĩ ũrutani wa ndini nyingĩ.
18 Tondũ ũthathaiya wa Babuloni ya tene watheremire thĩ yothe-rĩ, Babuloni ũrĩa Mũnene ũmũthĩ no akũũranwo wega ta ndini cia maheni ciothe hamwe. Na Ngai nĩarathĩte atĩ ndini icio ciothe cia maheni igaathira o rĩmwe. (Kũguũrĩrio 18:8) Nĩ wona nĩkĩ nĩ ũndũ wa bata wĩyamũre kuuma gĩcunjĩ o gĩothe kĩa Babuloni ũrĩa Mũnene? Jehova Ngai arenda “uume thĩinĩ [wa Babuloni]” na ihenya kahinda gatanathira.
19. Ũkũgunĩka atĩa watungatĩra Jehova?
19 Nĩ ũndũ wa itua rĩaku rĩa gũtigana na ndini cia maheni-rĩ, andũ amwe mahota kũrega thiritũ yaku. No watungatĩra Jehova ũnyitanĩire na andũ ake-rĩ, nĩ ũkũgunĩka mũno gũkĩra ũũru o wothe ũrĩa ũngĩona. O ta arutwo a Jesu a tene arĩa maatigire indo ingĩ nĩguo mamũrũmĩrĩre-rĩ, nĩ ũkũgĩa na ariũ na aarĩ a ithe aingĩ a kĩroho. Ũgũkorũo ũrĩ ũmwe wa famĩlĩ ya thĩ yothe ya Akristiano milioni nyingĩ a ma, arĩa marĩkuonagia wendo wa ma. Na nĩ ũkũgĩa na kĩĩrĩgĩrĩro kĩega mũno kĩa muoyo wa tene na tene “hingo ĩrĩa ĩgoka thutha.” (Mariko 10:
20. Arĩa memenyeragia ndini ya ma merĩgĩrĩire kĩĩ mahinda mokĩte?
20 Bibilia ĩrutanaga atĩ ica ikuhĩ Ngai nĩ ekũniina mũtabarĩre ũyũ mũũru wa maũndũ na ithenya rĩa guo arehe thĩ njerũ ĩna ũthingu rungu rwa wathani wa Ũthamaki wake. (2 Petero 3:
^ kĩb. 17 Ha ũhoro makĩria wĩgiĩ kĩrĩa kĩonanagia atĩ Babuloni ũrĩa Mũnene nĩ ndini cia maheni ciothe hamwe-rĩ, rora Ũhoro Muongerere karatathi-inĩ ka 219-220.
kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn